שון כבשון

שון כבשון (באנגלית: Shaun the Sheep) היא סדרת אנימציית סטופ-מושן בריטית המופקת על ידי אולפני ההנפשה הבריטיים אולפני ארדמן ומשודרת החל ממרץ 2007 בערוץ CBBC (רשת האחות של BBC). עד כה הופקו לסדרה ארבע עונות הכוללות 130 פרקים. הסדרה משודרת ביותר מ-180 מדינות ברחבי העולם, ובישראל שודרה בעבר בערוץ לוגי וערוץ הילדים וכיום בחינוכית ובערוץ הופ! ב-26 בספטמבר 2013 נודע כי שון, ביטזר והעדר יקדמו את גביע העולם ברוגבי לילדים שייערך ב-2015. בתאריך 23 ביולי 2015 יצא לבתי הקולנוע בישראל הסרט "שון כבשון הסרט". ב-2019 יצא סרט קולנוע נוסף בשם "שון כבשון הסרט: עף על החלל". במרכז הסדרה עומד שון כבשון, המפגין אינטליגנציה אנושית, יצירתיות והתנהגות מנומסת. שון בדרך כלל מספק סכסוך קומי שהוא חייב לפתור לפני כל סוף פרק, אם זה כולל בריחה מעדר כבשים אחר או הצלת העדר שלו. בפרקים שילוב של סלפסטיק וקומדיה אילמת קלאסית. אין כמעט מילים, אפילו על ידי בני האדם ומכך הסדרה מזכירה קומדיה אילמת. עם זאת ניתן לשמוע נהמות פשוטות, פעיות ונאנחות לפי כל מצב רוח של כבשה או דמות. פיטר לורד ציין בעבר כי זו הסדרה האהובה עליו ביותר של האולפנים. שמו של שון באנגלית הוא משחק מילים מהמילה "גזיזה", לפי הופעתו הראשונה שבה כמעט ומת ממכונת הגזיזה האוטומטית לכבשים. את ההופעה הראשונה שלו ביצע שון יחד עם העדר בסרט הקצר השלישי של וולאס וגרומיט, הרפתקה מצמררת, כאשר וולאס רצה לגזוז את הצמר של כולם למטרה רווחית. כבר בהופעתו הראשונה הפגין שון אינטליגנציה אנושית, יצירתיות והתנהגות מנומסת. בנוסף, שון הופיע גם בפרק כפול של הסדרה וולאס וגרומיט הנקרא "קונה 13". שון (Shaun) - גיבור הסדרה ומנהיג עדר הכבשים. הוא חכם המפגין אינטליגנציה אנושית, יצירתיות ונימוסים. חברו הטוב ביותר הוא ביטזר אם כי הם מבצעים אחד לשני תעלולים מדי פעם. ביטזר (Bitzer) - כלב רועים האחראי על העדר. חברו הטוב ביותר של שון. חובש כובע כחול גדול על ראשו. שירלי (Shirley) - כבשה גדולה המתוארת כ"מכונת אכילה". בגלל גודלה היא זקוקה מפעם לפעם שחבריה הכבשים ידחפו אותה. טימי (Timmy) - בן דודו של שון. התינוק של העדר, אך לעיתים במרכז הפרק. טימי זכה לפופולריות ולכן קיבל בהמשך סדרה משלו. אמא של טימי (Timmy's Mother) - אימו של טימי ודודתו של שון. היא מופיעה בתחילת ובסיום סדרתו של טימי. עדר הכבשים - משפחת כבשים גדולה ומאושרת אך מעט מטומטמת. יוצרים בעיות ששון וביטזר נאלצים לפתור. הם הולכים אחד בעקבות השני, מה שגורם לרב לבלגן. פארמר (Farmer) - חקלאי כפרי המנהל את החווה ואת עדר הכבשים. כלבו הוא ביטזר, כלב רועים. הוא מתעלם מהאינטליגנציה של שון. לרב הוא גורם לסיבוכים בעלילה. החזירים השובבים (The Naughty Pigs) - חבורת חזירים המציקה וגורמת צרות לעדר הכבשים. הם פוחדים מביטזר, אך נהנים לנסות לגרום לו תעלולים. הם נראים לשון ולעדרו כבריונים. קיבלו בעונה השנייה פרק משלהם בשם "צרות חזירים". פידסלאי (Pidsley) - החתול של פארמר. דמות משנית בעונה הראשונה אך מהעונה ה-2 אויב לעדר הכבשים. רוצה ליהנות מתשומת הלב המרכזית של החקלאי, ומקנא באהבתו של החקלאי לביטזר. הוא שונא את עדר הכבשים. אמא תרנגולת - הופיעה בכמה פרקים כאשר חיפשה את אפרוחיה שנעלמו. אפרוחים - ילדיה של אמא תרנגולת שברחו לה. הופיעו בשני פרקים, כאשר היו מרכזיים ב"מי זאת אמא?". הברווז - הופיע בעונה הראשונה בלבד. סבל מנזקיו של שון. דמותו הוחלפה בהמשך הסדרה כברווז לבן. מכסחת פה - עז המכונה "מכונת אכילה", בדומה לשירלי. לא ידידותית. גרמה לכמה וכמה צרות והופיעה בפרק על שמה. השור - כוחני וחזק המרבה למתוח את שון. הוא הופיע בארבעה פרקים. הציפורים - להקת ציפורים המופיעה מדי פעם. לולה - כבשה מיוחדת. חברתו של שון. הפכה לחברה בעדר לאחר טעות של שון. אריאלה - חברתו של ביטזר. עזבה את החווה בפרק בו הופיעה לראשונה. העדר האחר - כבשים במראה מעט שונה מהעדר, והפכו לחלק מהעדר בהמשך. הפרה - פרה המספקת את החלב לחווה. הוזכרה פעמים רבות אך הופיעה בשני פרקים בלבד. ילד שליח פיצה - בחור צעיר העובד כשליח פיצה. ביטזר מפריע לו בעת רכיבתו עם הקטנוע בכביש. האחיינית של פארמר - נערה צעירה האוהבת חיות במידה רבה. האחיינית של פארמר. מציקה לשון ולביטזר. נהג האוטובוס - מסיע את החקלאי, העדר ואחייניתו של החקלאי באוטובוס. סבתא - סבתו של פארמר. קצרת רוח ורגזנית. החברה של פארמר - מופיעה מהעונה השנייה. הרפתקנית וחובבת חיות. המשפחה הזרה - משפחה המורכבת משני מבוגרים ושני בני נוער. חייזרים. ירוקים עם עין אחת. הזר הבודד - חייזר בודד. ירוק עם עין אחת, בדומה למשפחה הזרה, אך שונה בתכונותיו. יכול לגרום לדברים לרחף. מדענים חייזרים - מדענים חייזרים משוגעים. חטפו את שון ופידסלאי לצורך מחקר. החליפו את מוחותיהם אך החזירו לבסוף הכל למצבו הטבעי. הסדרה קיבלה ביקורות חיוביות באופן עקבי. הארי ונינג מ-"The Stage" מצא בסדרה "אפיון מקסים ואנימציה מעולה. כל זה עוד לפני שאני מזכיר כמה זה מצחיק להפליא...". צ'ארלס ארצטר כתב כי "(לסדרה) סגנון ארדמן קלסי שגורם לי לצחוק בקול רם". עיתון הגרדיאן ציין כי הסדרה פוגעת בול בילדים בגילאי 4 עד 7. ב-9 במרץ 2007 הפיקה בארצות הברית את ה-DVD הראשון בשם "שון כבשון - נכנסים לכושר עם שון". כוללת: 10 פרקים. בישראל על ידי קלסיקלטת. בינואר 2011 דיווח ה-BBC כי החלה ארדמן לפתח סרט באורך מלא עם דמויות הסדרה. "שון כבשון הסרט" יצא ב-6 בפברואר 2015. הסרט עוקב אחרי שון והעדר לאחר שיצאו לעיר הגדולה בעקבות מעשה שובבות של שון. ב-2019 יצא הסרט "שון כבשון הסרט: עף על החלל", ובו שון מנסה להחזיר חייזר לחלל. מופע המבוסס על הסדרה הוצג לראשונה ב-9 במרץ 2011 ואורכו היה שעה וארבעים דקות. המופע כלל קטעים מוזיקליים וריקודים. ב-16 ביוני 2008 הודיעה ארדמן כי היא מתכננת לסדרה משחק וידאו, המשחק שוחרר בסתיו של אותה שנה. ב-23 באוקטובר 2009 יצא משחק המשך. בעקבות הצלחת דמותו של טימי הופקה לו סדרה משלו בשם "טימי הטלה". ב-3 באוקטובר 2010 הייתה אמורה להתחיל גרסת אנימה, אך בוטלה בעקבות זכויות יוצרים. בשנת 2018 הופקה סדרת ספין אוף לטימי הטלה בשם ''לומדים עם טימי הטלה''. במרץ 2015 הוצבו במגוון אתרים ברחבי לונדון 50 פסלי שון כבשון שעוצבו על ידי אמנים וידוענים במסגרת מבצע "Shaun in the city". ביולי הועברו הפסלים לעיר בריסטול ובסוף 2015 נמכרו במכירה פומבית על מנת לגייס כספים לעמותת הצדקה לילדים של וואלאס וגרומיט. מדיה וקבצים בנושא שון כבשון בוויקישיתוף אתר האינטרנט הרשמי של שון כבשון (בשפות מרובות) שון כבשון, ברשת החברתית פייסבוק שון כבשון, ברשת החברתית אקס (טוויטר) שון כבשון, ברשת החברתית אינסטגרם שון כבשון, באתר פינטרסט "שון כבשון", במסד הנתונים הקולנועיים IMDb (באנגלית) "שון כבשון", באתר נטפליקס "שון כבשון", באתר Rotten Tomatoes (באנגלית) "שון כבשון", באתר Metacritic (באנגלית) "שון כבשון", במסד הנתונים הקולנועיים KinoPoisk (ברוסית) "שון כבשון", באתר BBC Online (באנגלית) שירות אייס, ערוץ לוגי רכש לשידור את הסדרה ’שון כבשון’ מבית ’ארדמן’, באתר ביזפורטל, 19 באפריל 2007 מבחר תמונות מפרקי הסדרה, וואלה! יעל תאנה-שפריר, תוכניות חדשות בערוץ לוגי, באתר News1 מחלקה ראשונה, 18 באפריל 2007 TV Review The Stage. Harry Venning. 12 March 2007. Charles Arthur (20 March 2007). Roll over, Pixar – Shaun the Sheep’s here to tickle your funny bone CharlesArthur.com. Retrieved 3 April 2007. Banks-Smith, Nancy (6 March 2007). Last Night's TV. The Guardian (UK). [1]